See oli minu esimene investeering, millega kaasnes kindel raha paigutus igal kuul ja peab ütlema, et seni olen vaatamata ümber toimuvale kaosele ise jätkuvalt rahul. Kahju on sellest, et ma ei saa tõesti iga päev vaadata, kui palju mu raha fondi kogunenud on. Täna vaadates näeks see ilmselt välja nii, et olen kaotanud 50% investeeringust. Kuid pikas perspektiivis see kindlasti nii ei ole. Lisaks on sedasorti investeering kuidagi hingele  hea - mulle reaalselt kuulub midagi, mida ma saan ja tohin kasutada nii nagu hing ihkab. Muidugi saab jälle öelda, et pikas perspektiivis oleme kõik surnud, kuid ka pensionifondid jms säästude kogumise võimalused ei ole just lühiajalist laadi. Seega tegelikult vahet pole.